Labetze-Bizkai

Labetze-Bizkai ([laβets̻e bis̻kai]) Nafarroa Behereko udalerria da eta Amikuze eskualdean dago kokaturik.

 Geografia 
 Ingurune naturala 
Amiküze eskualdea historikoki zatituta zegoen hiru eremuetatik Ahetze izenekoan kokatuta dago. Amikuze muino apal eta ugariren lurraldea da eta halakoa da Labetze-Bizkai ere: punturik altuena (122 m) Labetzen dago, Altzümartarekiko mugan eta baxuena (22 m) Bizkain, Biduze ibaiaren ertzean. Herriko Etxea 60 metrotan dago.

Aipatu Biduze ibaiak udalerri hau eta Ilharreren arteko muga marrazten du ekialdean. Urak ibai honetara isurtzen dituzten Minhurrieta eta Sallarteko errekak ere udalerri batzuen mugak markatzen dute: lehenak iparraldetik Burguerekin eta mendebaldetik Martxuetarekin, bigarrenak ekialdetik Gabadirekin.

 Udalerri mugakideak 
 Burgue-Erreiti iparraldean
 Gabadi eta Ilharre ekialdean
 Martxueta mendebaldean
 Behauze hego-mendebaldean
 Amendüze-Unaso eta Lüküze-Altzümarta hegoaldean

Agaramonten dagoen lehena izan ezik, denak dira herri amikuztarrak.

 Herriak eta auzoak 
Udalerria osatzen duten bi herrietako kaskoetan jende gutxi bizi da eta hainbeste auzo sakabanatu daude:
 Bizkain Larraldia, Bidegain, Garatia, Sala, Malgoria...
 Labetzen Etxebarnea, Lagart, Latsaga, Bidartia...

 Errepideak 
 D 11 (Donapaleu-Bidaxune) departamendu mailako errepidean Altzümarta pasatuta D 646 izenekoa ateratzen da, Labetzeraino heltzen dena.
 D 11tik beretik, Martxuetan D 246 abiatzen da; Bizkairako gurutzean (D 321 errepidea ezkerrerantz jotzen duena) hegoaldera joan eta Labetzetik pasa ostean, Biduze zeharkatu eta berriro iparralderako norabidea hartuta Ilharrera eramaten gaitu.
 D 321: hegoaldetik abiatuta Labetzetik Bizkaira eramaten gaitu eta hortik iparralderantz segituta Agaramont eskualdera, hau da Bidaxune aldera.

 Izenez 
 Labetze 
Dokumentazio historikoan lekuizen hau forma desberdinetan agertzen da: Labedz (1120an Okzitaniako Sòrdako kartularioan, 1134an), Sanctus Martinus de Lavez (1160an), Lavetz (1268an), Lavez (1304 eta 1309an), Lavetç (1350ean), Labetz (1316, 1413 eta 1472an Bastidaxarreko notarioen idazkietan) eta Labez (1513ko Iruñeko dokumentazioan). Arlo hori landu dutenekLabetze Patxi Salaberriren "Nafarroa Behereko herrien izenak" lanean: 277/278. or. , Jean-Baptiste Orpustanek bereziki, dio erroa "labe" eta zehatzago "galtzina-labe" zentzuarekin izan daitekeela, bestela "arragoa" esanahia duen hitza ere izan daitekeela.

 Bizkai 
Etimologikoki Euskal Herri osoan dauden "bizkai" eta "bizkar" guztiak bezala, "muino, mendi xume" itzulpena eman ohi zaio.

 Historia 
1841eko maiatzaren 12an Labetze eta Bizkai herriak batu egin ziren udalerri bakarra osatzeko.

 Demografia 

Oharra: 2006ko biztanleria, INSEEk emaniko behin-behineko datua da; fusio aurreko 1836ko datuak Labetzeri baino ez dagozkio.

 Herri elkargoak 
 Amikuzeko Herri Elkargoan dago.
 Hezkuntza arloan Amendüze-Unaso, Gabadi eta Ilharrerekin batera RPI (regroupement pédagogique intercommunal, "udalerri arteko bateratze pedagogikoa") delako bat sortu zuen; udalerria eskolarik gabe geratu zen.

 Labeztar-bizkaitar ezagunak 
 Martin MinviellePiarres Xarriton euskal idazle medikuez, tartean Minviellez. (1886-1948) medikua, Labetzen jaio eta hila.
 Pierre Narbaitz Jauregi (1910 - 1966) apaiz eta misiolari labeztarra.
 Bernardin Narbaitz Jauregi aurrekoaren anaia.

 Kartografia 
 IGNko 1:25.000 eskalako 1444 O (Salies-de-Béarn) eta 1445 O (Saint-Palais) mapak.

 Erreferentziak 

 Ikus, gainera 
 Labetze
 Bizkai

 Kanpo estekak 

  Labetze-Bizkai annuaire-mairie.fr.n.

Kategoria:Labetze-Bizkai